Ֆեդերիկո Նիետո

Ֆեդերիկո Գաստոն Նիետո (իսպ.՝ Federico Gastón Nieto, օգոստոսի 26, 1983(1983-08-26), Բուենոս Այրես, Արգենտինա), արգենտինացի ֆուտբոլիստ, «Բոկա Ունիդոս» ակումբի հարձակվող։


== Ակումբային կարիերա ==

Նիետոն իր կարիերան սկսել է «Ալմագրո» ակումբում։ Առաջին մրցաշրջանից նա տեղ է գրավել ակումբի հիմնական կազմում և դարձել թիմի լավագույն ռմբարկուներից մեկը։ 2005 թվականին Ֆեդերիկոն վարձավճարային հիմունքներով տեղափոխվել է շոտլանդական «Ռեյնջերս» ակումբ։ Իր առաջին գոլը Շոտլանդիայի առաջնությունում նա խփել է «Դանֆերմլին Ատլետիկ» ակումբի դարպասը, ապա երկու անգամ աչքի է ընկել Շոտլանդիայի գավաթի խաղարկության՝ «Կլայդ» ակումբի դեմ խաղում։ 2006 թվականին Նիոտեն կրկին մեկնել է Եվրոպա, որտեղ վարձավճարային հիմունքներով առանց առանձնակի հաջողության հանդես է եկել պորտուգալական «Էշտրելա» և իտալական «Ջենոա» ու «Էլլաս Վերոնա» ակումբներում։
2007 թվականին Ֆեդերիկոն հեռացել է «Ալմագրոյից» ու մեկ մրցաշրջան անցկացրել «Ուրականում»։ Հաջորդ մրցաշրջանում նա տեղափոխվել է «Բանֆիլդ», բայց չի կարողացել դրսևորել իրեն և վարձավճարով վերադարձել է «Ուրական»։
2009 թվականի ամռանը Նիետոն պայմանագիր է կնքել «Կոլոն» ակումբի հետ։ Օգոստոսի 24-ին կայացած «Վելես Սարսֆիլդ» ակումբի դեմ խաղում նա կատարել է իր նորամուտն այդ ակումբի կազմում։ Օգոստոսի 29-ին Ավելյանեդայի «Ռասինգ» ակումբի դեմ խաղում Ֆեդերիկոն խփել է իր առաջին գոլը «Կոլոնի» կազմում։ Ակումբի կազմում անցկացրած 31 խաղերում խփելով 13 գոլ՝ նա մրցաշրջանի արդյունքում ճանաչվել է թիմի լավագույն ռմբարկու։
2010 թվականին Ֆեդերիկոն տեղափոխվել է բրազիլական «Ատլետիկո Պարանաենսե»։ Օգոստոսի 8-ին «Սան Պաուլու» ակումբի դեմ խաղում նա կատարել է իր նորամուտը բրազիլական Սերիա Ա-ում։ Նոյեմբերի 5-ին «Պալմեյրասի» դեմ խաղում նա խփել է իր առաջին գոլն «Ատլետիկոյի» կազմում։ Մրցաշրջանի ընթացքում Ֆեդերիկոն խփել է ընդամենը հինգ գոլ, ակումբի ղեկավարությունը որոշել է չերկարաձգել պայմանագրի ժամկետը, և Ֆեդերիկոն վերադարձել է Բրազիլիա։
2013 թվականի սկզբին Նիետոն տեղափոխվել է էկվադորական «Դեպորտիվո Կիտո»։ Հունվարի 26-ին կայացած ԼԴՈՒ Լոհա ակումբի դեմ խաղում նա կատարել է իր նորամուտն Էկվադորի առաջնությունում։ Նույն խաղում Ֆեդերիկոն խփել է իր առաջին գոլը նոր ակումբի կազմում։ Հունիսի 26-ին «Դեպորտիվո Կևեդոյի» դեմ խաղում Նիետոն ձևակերպել է հեթ-տրիկ։ Մրցաշրջանի արդյունքում նա ճանաչվել է Էկվադորի առաջնության լավագույն ռմբարկու։
2014 թվականի սկզբին հարձակվողի տրանսֆերը գնել է Գուայակիլի «Բարսելոնան»։ Հունվարի 26-ին «Օլմեդո» ակումբի դեմ խաղում նա կատարել է իր նորամուտը թիմի կազմում։ Հունվարի 30-ին կայացած «Մանտա» ակումբի դեմ խաղում Ֆեդերիկոն խփել է իր առաջին գոլը նոր թիմի կազմում։
2015 թվականի ամռանը Նիետոն միացել է Կիտոյի «Ունիվերսիդադ Կատոլիկա» ակումբին, որի կազմում իր նորամուտը կատարել է հուլիսի 10-ին «Էմելեկ» ակումբի դեմ խաղում։ Օգոստոսի 24-ին «Էմելեկի» դեմ խաղում Ֆեդերիկոն խփել է իր առաջին գոլն «Ունիվերսիդադ Կատոլիկայի» կազմում։ 2016 թվականի ամռանը նրա պայմանագրի ժամկետն ավարտվել է, և Նիետոն ազատ գործակալի կարգավիճակով վերադարձել է հայրենիք՝ պայմանագիր կնքելով «Բոկա Ունիդոս» ակումբի հետ։ Օգոստոսի 27-ին կայացած «Օլլ Բոյզ» ակումբի դեմ խաղում նա կատարել է իր նորամուտը նոր թիմի կազմում։ Սեպտեմբերի 4-ին «Ֆերոկարիլ Օեստե» ակումբի դեմ խաղում Ֆեդերիկոն խփել է իր առաջին գոլը «Բոկա Ունիդոսի» կազմում։


== Ձեռքբերումներ ==
Անհատական

Սերիա А-ի լավագույն ռմբարկու – 2013


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Federico Nieto statistics at Irish Times
Argentine Primera statistics (Իսպաներեն)
footballzz.co.uk(չաշխատող հղում)